8. Կառավարիչը պարտադիր կենսաթոշակային ֆոնդի կառավարումը փոխանցելու նպատակով նոր կառավարիչ ընտրում է հրապարակային մրցույթի միջոցով: Սույն գլխի իմաստով հրապարակային մրցույթ է հանդիսանում կառավարչի կողմից պարտադիր կենսաթոշակային ֆոնդի կառավարման փոխանցման նպատակով նոր կառավարչի ընտրության համար անցկացվող բաց մրցույթը: Պարտադիր կենսաթոշակային ֆոնդի կառավարման փոխանցման պայմանագիրը կնքվում է հաղթող ճանաչված այն պարտադիր կենսաթոշակային ֆոնդի կառավարչի հետ, որը մրցույթ անցկացնող կառավարչի նախաձեռնությամբ ստեղծված մրցութային հանձնաժողովի եզրակացությամբ համապատասխանում է սահմանված չափանիշներին և առաջարկել է հրապարակային մրցույթի լավագույն պայմաններ: